ഹാൻകുക്ക് യൂണിവേഴ്സിറ്റി ഓഫ് ഫോറിൻ സ്റ്റഡീസ്

ഹാൻകുക്ക് യൂണിവേർസി ഓഫ് ഫോറിൻ സ്റ്റഡീസ് (HUFS) റിപ്പബ്ലിക്ക് ഓഫ് കൊറിയയിലെ സോളിൽ സ്ഥിതിചെയ്യുന്ന ഒരു  സ്വകാര്യ ഗവേഷണ സർവകലാശാലയാണ്. യുദ്ധാനന്തര കൊറിയയിൽ വിദേശ ഭാഷാപഠനം പ്രോത്സാഹിപ്പിക്കുകയെന്ന ലക്ഷ്യം മുൻനിറുത്തി 1954 ലാണ് ഈ സർവകലാശാല സ്ഥാപിക്കപ്പെട്ടത്. സർവ്വകലാശാല സോളിലും യോംഗിനിലുമായി സ്ഥിതി ചെയ്യുന്നു. റോമൻ ഭാഷയിലേക്കു മാറ്റിയ കൊറിയൻ എന്നർത്ഥം വരുന്ന വാക്കായ ഹാൻകുക്ക് (한국; 韓國; ഹങ്കുക്) എന്ന വാക്കിൽനിന്നാണ് ഈ സർവ്വകലാശാലയുടെ പേര് ഉരുത്തിരിഞ്ഞുവന്നത്.

ദക്ഷിണ കൊറിയയിലെ ഏറ്റവും മികച്ച സ്വകാര്യ ഉന്നത വിദ്യാഭ്യാസ സ്ഥാപനങ്ങളിൽ ഒന്നായി ഈ സർവ്വകലാശാല കണക്കാക്കപ്പെടുന്നു; പ്രത്യേകിച്ച് വിദേശ ഭാഷ, സാമൂഹ്യശാസ്ത്ര വിഷയങ്ങളുടെ പഠനത്തിൽ. അനേകം നയതന്ത്ര പ്രതിനിധികളും സ്ഥാനപതിമാരും HUFS ലെ ബിരുദധാരികളാണ്. ഭാഷാ വ്യാഖ്യാനത്തിനും പരിഭാഷയ്ക്കുമായി ഇവിടെ ഒരു ബിരുദ സ്കൂളും പ്രവർത്തിക്കുന്നു.

 അവലംബം